d-nummer
Store norske leksikon,Jus,Personrett
D-nummer, nummer som med hjemmel i folkeregisterloven kan tildeles personer som ikke oppfyller vilkårene for å få tildelt fødselsnummer.
D-nummer kan rekvireres blant annet av skattekontoret, Sentralskattekontoret for utenlandssaker og NAV. Den enkelte kan derimot ikke selv rekvirere d-nummer. Det kan heller ikke vedkommendes arbeidsgiver eller utdanningsinstitusjoner, organisasjoner, og lignende. Trenger man d-nummer, må man derfor henvende seg til en godkjent rekvirent, for eksempel skatteetaten eller NAV. D-nummer tildeles personer som ikke er bosatt i Norge, men vil oppholde seg her i inntil seks måneder, samt ved enkelte begrunnede behov. Det er blant annet nødvendig ved registrering i Brønnøysundregistrene. Nummeret tildeles av Personregisteret under Skatteetaten.D-numrene er berørt av den kommende reformen av ordningen med fødselsnummer. Les mer i Store norske leksikon fødselsnummer personopplysninger Eksterne lenker Skatteetaten: Veiledning om d-nummer